open-index/open-wikipedia-markdown huggingface dataset:
הרדופים (שיר)

"**הַרְדּוּפִים**" הוא שיר שכתב נתן יונתן והלחין וביצע שלמה ארצי. יונתן כתב את השיר בשם "הרדופים ליד החוף", אך ארצי הקליט ופרסם אותו בשם "הרדופים". השיר יצא לאור באוגוסט 1982 כסינגל מתוך אלבומו של ארצי "מקום" (1982).

## על השיר
נתן יונתן כתב את השיר "הרדופים ליד החוף" בשנות ה־50 בוואדי קורן (נחל כזיב) על יד קיבוץ אילון, וכלל אותו בספר "שירים לאורך החוף", שיצא לאור ב־1962.

שלמה ארצי הכיר את שירת יונתן כשהיה בגיל 16. הוא היה קורא מהספר "שירים לאורך החוף" לפני אשתו לעתיד. בגיל 21 הגיע לביתו של יונתן בקיבוץ שריד כדי לחפש טקסטים להלחנה. ארצי הלחין את השיר בסביבות 1974. בריאיון שהעניק ליוסי חרסונסקי ב־1982 סיפר ששמר את הלחן בקלטת במשך כשמונה שנים, כפי ששמר את מרבית לחני האלבום "מקום" (במשך 5–6 שנים) – ארצי נהג לשמור לחנים על קלטות למשך שנים כדי "להעמידם במבחן הזמן". באותו ריאיון הודה שמזה זמן רצה לעשות תקליט "המדיף ניחוחות של הארץ", אך נרתע מכך משיקולי תדמית: "אודה, תמיד התביישתי בכך", סיפר. עם זאת, לבסוף החליט להקליט את "מקום".

נתן יונתן התייחס לימים לאותה רתיעה של ארצי מביצוע שירים הנתפסים כ"שירי ארץ ישראל". במופע הוקרה שנערך לכבודו ב־2002 במסגרת פסטיבל הפסנתר סיפר יונתן שארצי שלח לו את "הרדופים" המולחן, אך נמנע במשך שנים מלפרסם אותו משיקולי תדמית. לטענת יונתן להחלטתו של ארצי לפרסם לבסוף את השיר סייע לחץ של חברי קיבוץ אילון, שארצי הופיע בו ערב אחד. החברים, שידעו על השיר "הרדופים", הפצירו בארצי לבצע אותו ואף הקליטו את הביצוע. "באותו רגע שהם הקליטו אותו והוא שר כבר לא הייתה לו נסיגה יותר. עם הזמן הוא בעצמו התאהב מאוד בשיר הזה ולא רק זה, אלא הוא השתחרר מכל העכבות שהיו לו, שהן לא היו שייכות לעניין – הן נבעו יותר ממה יאמרו ואיך יגידו על המלחין הזה, שלמה ארצי, שהוא פתאום מתמכר למין נוסטלגיה כזאת כמו 'הרדופים'", אמר יונתן. יונתן המשיך וסיפר על משמעותו של השיר בשבילו: 

הצמח הנזכר בשיר הוא הרדוף הנחלים.

במלחמת יום הכיפורים שכל יונתן את בנו ליאור. שלמה ארצי פרסם את הסינגל לשיר באוגוסט 1982 (בשם "הרדופים"), זמן קצר אחרי פרוץ מלחמת לבנון הראשונה, והשיר נתפס כשיר זיכרון, תוך שהמילים של נתן יונתן קושרו להרוגי המלחמה.

## מצעדי פזמונים
"הרדופים" היה מהשירים המצליחים מהאלבום "מקום". השיר הוצג ל"פינה לשיפוטכם" של "מקום בצמרת", מצעד הפזמונים השבועי של רשת ג', ב־25 באוגוסט 1982 וצעד 16 שבועות, עד 29 בדצמבר 1982, אז יצא מהמצעד. בשיאו הגיע למקום הראשון למשך שבוע אחד, ב־17 בנובמבר 1982. במצעד השבועי של גלי צה"ל הגיע השיר למקום השני.

במצעד הפזמונים העברי השנתי לשנת תשמ"ג של רשת ג' דורג השיר במקום ה־16, ובמצעד השנתי הישראלי של גלי צה"ל הוא דורג במקום ה־17.

### מיקומי שיא

## משתתפים
* שלמה ארצי – זמרה, קולות רקע
* גרי אקשטיין – גיטרה
* אלון נדל – בס
* שם טוב לוי – חליל
* סמדר שזר – אבוב
* משה לוי – פסנתר, קלידים
* נגני התזמורת הפילהרמונית הישראלית

### הפקה
* עיבוד מוזיקלי – שלמה ארצי ויאיר שרגאי
* עיבוד אבוב וכלי קשת – יאיר שרגאי
* הקלטה – איתמר גפני

## גרסאות כיסוי
כמה זמרים ביצעו גרסאות כיסוי לשיר. בין השאר הקליטו או ביצעו אותו יזהר כהן, נחמה הנדל, שולי נתן, שירי מימון (בליל יום הזיכרון לחללי מערכות ישראל ב־2011), ישראל גוריון ורוני גינוסר.

## קישורים חיצוניים

## ביאורים

## הערות שוליים

קטגוריה:שירים שנכתבו על ידי נתן יונתן
קטגוריה:שירי שלמה ארצי
קטגוריה:שירים בעברית
קטגוריה:שירים שהולחנו על ידי שלמה ארצי
קטגוריה:סינגלים שהגיעו למקום הראשון בישראל
קטגוריה:שירים על ארץ ישראל
קטגוריה:שירים על פרחים
פארק היער הלאומי ג'אנגג'יאג'יה

**פארק היער הלאומי ג'אנגג'יאג'יה** (בסינית: **湖南张家界国家森林公园**) הוא פארק יער לאומי הממוקם בג'אנגג'יאג'יה, מחוז חונאן, סין. זהו אחד ממספר פארקים לאומיים הנמצאים באזור הנוף וולינגיואן.

## היסטוריה
טקסט=|ימין|ממוזער|262x262 פיקסלים| פארק היער הלאומי '''ג'אנגג'יאג'יה'''
בשנת 1982, הפארק הוכר כפארק היער הלאומי הראשון של סין עם שטח של כ-49 קילומטרים רבועים. פארק היער הלאומי ג'אנגג'יאג'יה הוא חלק משטח של 397 קילומטרים רבועים של אזור נופי וולינגיואן. בשנת 1992, וולינגיואן הוכרה רשמית כאתר מורשת עולמית של אונסק"ו.

המאפיינים הגאוגרפיים הבולטים ביותר של הפארק הם התצורות דמויות העמודים הנראות ברחבי הפארק. אף על פי שהוא דומה לשטח קרסט, אזור זה אינו מושתת על אבני גיר ואינו תוצר של פירוק כימי, האופייני לקרסט מקומי. המבנים הקיימים בפארק הם תוצאה של שנים רבות של סחיפה פיזית ולא כימית.

חלק ניכר מהבליה שיוצר את העמודים הללו הוא תוצאה של התרחבות הקרח בחורף והצמחים הגדלים עליהם. מזג האוויר לח כל השנה, וכתוצאה מכך העלווה צפופה מאוד.

## מבנים
ממוזער| מעלית ביילונג
משמעות שמה של מעלית ביילונג היא "מעלית שמיים של מאה דרקונים", והיא נפתחה לקהל ב-2002. גובהה 326 מטרים וזוהי המעלית החיצונית הגבוהה בעולם. היא יכולה להעביר מבקרים לפסגה בפחות משתי דקות. המבנה מורכב משלוש מעליות זכוכית נפרדות, שכל אחת מהן יכולה לשאת עד 50 אנשים בו זמנית.

באוגוסט 2016, נפתח באתר גשר הזכוכית בג'אנגג'יאג'יה, שהוא גשר הזכוכית הארוך ביותר (430 מטרים) והגבוה ביותר להולכי רגל בעולם. 13 ימים לאחר הפתיחה, נסגר הגשר בשל עומס מבקרים. ב-30 בספטמבר 2016, הגשר נפתח מחדש לאחר התאמות בלוגיסטיקה ואמצעי הבטיחות שלו לטיפול במספר רב של תיירים.
שמאל|ממוזער| רכבל הרים טיאנצי
יש שלוש מערכות מעליות גונדולה בתוך הפארק. רכבל ההר Tianzi, רכבל Yangjiajie ורכבל Huangshizhai.

יש גם מונורייל שמוביל את המבקרים אל גלריית עשרת המייל באתר.

## ראו גם
* הר טיאנמן, תכונה בתוך הפארק הלאומי הר טיאנמן הסמוך.

## קישורים חיצוניים

## הערות שוליים

קטגוריה:חונאן
קטגוריה:סין: אתרי מורשת עולמית
דמוגרפיה של ירדן

אוכלוסיית מדינת ירדן מונה מעל 11.5 מיליון תושבים, נכון לשנת 2024. הדמוגרפיה של ירדן מורכבת ברובה הגדול מערבים, המונים כ-94%, בעוד ש-6% הנותרים שייכים למיעוטים אתניים, כולל צ'רקסים, צ'צ'נים, ארמנים וכורדים. בתחילת 2016 כ-30% מהאוכלוסייה לא היו אזרחים, נתון הכולל פליטים, מהגרים חוקיים ומהגרים בלתי חוקיים. שיעור גידול האוכלוסייה השנתי של ירדן עומד על 3.05% נכון לשנת 2023, עם שיעור ילודה ממוצע של 2.8. בשנת 2015 היו 1,977,534 משקי בית בירדן, עם ממוצע של 4.8 נפשות למשק בית.

השפה הרשמית בירדן היא ערבית, בעוד שאנגלית היא השפה השנייה המדוברת ביותר על ידי הירדנים. שפה זו נמצאת בשימוש נרחב גם במסחר ובממשל. בשנת 2016, כ-84% מאוכלוסיית ירדן התגוררו בעיירות ובערים עירוניות. ירדנים רבים ואנשים ממוצא ירדני חיים ברחבי העולם, בעיקר במדינות מועצת שיתוף הפעולה של מדינות המפרץ, ארצות הברית, קנדה וטורקיה.

בשנת 2016 ירדן הוגדרה כמדינה מארחת-הפליטים הגדולה ביותר לנפש בעולם, ואחריה טורקיה, פקיסטן ולבנון. ירדן מארחת פליטים בעיקר מהרשות הפלסטינית, סוריה ועיראק, וכן קהילות קטנות יותר ממדינות אחרות. ישנם גם מאות אלפי עובדים ממצרים, אינדונזיה ודרום אסיה, שעובדים כעובדי בית ובנייה.

## הגדרה
ניתן להגדיר את שטחה של ירדן על ידי ההיסטוריה של יצירתה בעקבות אירועים לאחר תום מלחמת העולם הראשונה, חבר הלאומים ושרטוט מחדש של גבולות החוף המזרחי של הים התיכון, וכן ההחלטות שלאחר מכן - בעיקר הסכם סייקס-פיקו שיצר את ארץ ישראל המנדטורית. בספטמבר 1922 זוהה אזור עבר הירדן רשמית כחלק משנה של ארץ ישראל, לאחר שחבר הלאומים אישר את 'תזכיר עבר הירדן הבריטי' שקבע כי המנדט ממזרח לנהר הירדן לא ייכלל בכל ההוראות העוסקות בהתיישבות יהודית ממערב לנהר הירדן.

## קישורים חיצוניים

## הערות שוליים

קטגוריה:ירדן: דמוגרפיה
ג'ורג' פארנל פישר

**ג'ורג' פארנל פישר** (באנגלית: **George Purnell Fisher**; 13 באוקטובר 1817 - 10 בפברואר 1899) היה פוליטיקאי אמריקאי, אשר כיהן בתור התובע הכללי של דלאוור, מזכיר המדינה של דלאוור, חבר בית הנבחרים של ארצות הברית מדלאוור ושופט בבית המשפט העליון של מחוז קולומביה.

## ביוגרפיה
### השכלה וקריירה
פישר נולד ב-13 באוקטובר 1817 במילפורד שבדלאוור, ולמד בבתי הספר הציבוריים של מחוז קנט, דלאוור, קולג' מאונט סנט מרי (כיום אוניברסיטת מאונט סנט מרי) באמיטסבורג, מרילנד, לאחר מכן סיים את לימודיו בקולג' דיקינסון בקרלייל, פנסילבניה, ביולי 1838. הוא למד משפטים עם ג'ון קלייטון, אז זקן השופטים של בית המשפט העליון של דלאוור, והתקבל ללשכת עורכי הדין ב-1841. בשנת 1841 הצטרף למשרד עורכי דין בדובר, דלאוור. ב-1843 היה פקיד בסנאט של דלאוור, ולאחר מכן היה חבר בבית הנבחרים של דלאוור בשנת 1844. הוא מונה למזכיר המדינה של דלאוור על ידי המושל ג'וזף מאול, וכיהן בתפקיד בין השנים 1846–1847. הוא היה השליש של מייג'ור גנרל נתנאל יאנג, מפקד המיליציה של דלאוור, החל משנת 1846. הוא שימש כעוזרו של מזכיר המדינה של ארצות הברית ג'ון קלייטון בין השנים 1849–1850. פישר סייע במשא ומתן על הסכם קלייטון-בולוור עם בריטניה הגדולה. הוא היה נציב ליישוב תביעות של אזרחי ארצות הברית נגד ברזיל מ-1850 עד 1852. הוא היה מזכירו הפרטי של הנשיא מילרד פילמור החל משנת 1852. בהמשך כיהן בתפקיד התובע הכללי של דלאוור מ-1855 עד 1860.

### כהונה בקונגרס
פישר נבחר כיוניוניסט מטעם מחוז הקונגרס הכללי של דלאוור לבית הנבחרים של ארצות הברית במהלך הקונגרס ה-37, וכיהן בבית הנבחרים של ארצות הברית מ-4 במרץ 1861 עד 3 במרץ 1863. הוא נכשל בניסיונו להיבחר מחדש ב-1862 לקונגרס ה-38. לאחר פרישתו מהקונגרס, היה קולונל של הרגימנט הפרשים הראשון של דלאוור ב-1863.

#### הצעת אמנציפציה מתוגמלת
בקונגרס, תמך פישר בהצעת האמנציפציה המתוגמלת של אברהם לינקולן, אך לא הצליח למצוא מישהו באספה הכללית של דלאוור שהיה מוכן להציג אותה.

### כהונה כשופט פדרלי
פישר מונה על ידי הנשיא אברהם לינקולן ב-10 במרץ 1863 לבית המשפט העליון של מחוז קולומביה (כיום בית המשפט המחוזי של ארצות הברית עבור מחוז קולומביה) למושב שופט עמית חדש. הוא אושר על ידי הסנאט של ארצות הברית ב-11 במרץ 1863, וקיבל את המינוי שלו באותו יום. כהונתו הסתיימה ב-1 במאי 1870 עם התפטרותו.

#### תיק בולט
בשנת 1867, ניהל פישר את משפטו של ג'ון סוראט, אחד מקושרי ההתנקשות בלינקולן.

### קריירה מאוחרת יותר
לאחר התפטרותו מבית המשפט הפדרלי, שימש פישר כפרקליט ארצות הברית עבור מחוז קולומביה מ-1870 עד 1875. לאחר שעזב את התפקיד הזה (על פי הביוגרפיה שלו מאת צ'ארלס לור), "לא הייתה לו כוונה להיכנס שוב לחיים הציבוריים". עם זאת, הוא מונה על ידי הנשיא בנג'מין הריסון ב-31 במאי 1889, לשמש כמבקר הראשון של מחלקת האוצר של ארצות הברית עד 23 במרץ 1893.

### אחרית חייו ומותו
פישר "שב לאחר מכן לבית ילדותו, חי בשקט בספרייתו הענפה, והקדיש את שנות חייו האחרונות לקריאה ולעיסוק בספרות". הוא נפטר לאחר מחלה קצרה ב-10 בפברואר 1899 בוושינגטון הבירה. הוא נקבר בבית הקברות אוק היל בוושינגטון הבירה, ונקבר מחדש בבית הקברות המתודיסטי בדובר.

## קישורים חיצוניים

*
* 

## הערות שוליים

קטגוריה:אמריקאים ילידי דלאוור
קטגוריה:חברי בית הנבחרים של ארצות הברית מדלאוור
קטגוריה:מזכירי המדינה של דלאוור
קטגוריה:התובעים הכלליים של דלאוור
קטגוריה:בוגרי מכללת דיקינסון
קטגוריה:שופטים אמריקאים
קטגוריה:אמריקאים שנולדו ב-1817
קטגוריה:אמריקאים שנפטרו ב-1899
CorelDRAW

**CorelDRAW** היא תוכנת גרפיקה וקטורית שפותחה ומשווקת על ידי חברת התוכנה הקנדית Alludo (שנודעה בעבר בשם Corel Corporation) ואשר מיועדת בעיקר ליצירת ועריכת תמונות, איורים ולוגואים דו־ממדיים. התוכנה נמכרת לרוב כחלק מחבילת התוכנה CorelDRAW Graphics Suite.

התוכנה זמינה למערכת ההפעלה Microsoft Windows והחל משנת 2019 היא זמינה גם למערכת ההפעלה macOS.

התוכנה יצאה במקור לשווקים בינואר 1989 למערכת ההפעלה Windows בלבד. באותה העת התוכנה הייתה פורצת דרך משום שהיא הייתה אחת מתוכנות הגרפיקה הווקטוריות הראשונות עבור מערכת ההפעלה Microsoft Windows. כמו כן התוכנה בלטה במיוחד משום שהיה לה ממשק גרפי אינטואיטיבי וידידותי למשתמש.

המתחרה העיקרית של CorelDRAW היא תוכנת הגרפיקה הווקטורית אדובי אילוסטרייטור. בעוד שאדובי אילוסטרייטור הפכה עם השנים לתוכנה הסטנדרטית בקרב מעצבים גרפים ליצירת ועריכת גרפיקה וקטורית, במיוחד באמריקה הצפונית ובמערב אירופה, המחיר הנמוך יותר של CorelDRAW וקלות התפעול של התוכנה גורמים לעיתים רבות למשתמשים רבים - במיוחד פרילנסרים, עסקים קטנים ומוסדות חינוך - להעדיף להשתמש ב-CorelDRAW.

## ראו גם
* אדובי אילוסטרייטור
* אינקסקייפ

## קישורים חיצוניים

* 

## הערות שוליים

קטגוריה:תוכנות לעיבוד תמונה וקטורית
קטגוריה:תוכנות גרפיות
קטגוריה:תוכנות שהושקו ב-1989
הווארד פולוק

**הווארד וולאס פולוק** (באנגלית: **Howard Wallace Pollock**; 11 באפריל 1920 - 9 בינואר 2011)  היה פוליטיקאי אמריקאי, איש המפלגה הרפובליקנית, אשר כיהן כחבר בית הנבחרים של ארצות הברית מטעם אלסקה.

## ביוגרפיה
פולוק נולד ב-11 באפריל 1920 בשיקגו שבאילינוי לאולגה (לבית דבלן) ולאוסקר טוביאס פולוק, וגדל בניו אורלינס.  הוא למד בתיכון בפרקינסטון, מיסיסיפי וסיים את לימודיו במכללה הזוטרה – Perkinston Junior College. הוא התגייס כימאי בצי ארצות הברית ב-1941 ופרש בדרגת לוטננט קומנדר ב-1946. במהלך שירותו במלחמת העולם השנייה, הוא איבד את האמה הימנית שלו בתאונת רימון בזמן אימון בדרום האוקיינוס השקט ב-1944.

הוא למד משפטים בבית הספר למשפטים של אוניברסיטת סנטה קלרה ובאוניברסיטת יוסטון, ולאחר מכן עשה קיבל תואר שני בניהול תעשייתי הMIT. הוא היה עורך דין פעיל.

פולוק שירת בבית המחוקקים הטריטוריאלי של אלסקה מ-1953 עד 1955. מאוחר יותר כיהן בסנאט של אלסקה בין השנים 1961–1963 ו-1965–1966; ונבחר כרפובליקני לקונגרס, בו כיהן במהלך הקונגרסים ה-90 וה-91, מ-3 בינואר 1967 עד 3 בינואר 1971, בהיותו הרפובליקני הראשון שנבחר לקונגרס מאלסקה. הוא לא הועמד לבחירה מחדש ב-1970 לקונגרס ה-92, אלא היה מועמד לא מוצלח למועמדות הרפובליקנית למשרת מושל אלסקה. פולוק היה גם נשיא של איגוד הרובאים הלאומי. 

משנת 1998 ועד מותו בינואר 2011, פולוק היה תושב ארלינגטון, וירג'יניה.

## קישורים חיצוניים

*
* 

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:בוגרי המכון הטכנולוגי של מסצ'וסטס
קטגוריה:עורכי דין אמריקאים במאה ה-20
קטגוריה:חברי בית הנבחרים של ארצות הברית מאלסקה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1920
קטגוריה:אמריקאים שנפטרו ב-2011
Circle K

**Circle K** (סירקל קיי) היא רשת בינלאומית של חנויות נוחות אשר נוסדה במקור בשנת 1951 באל פאסו שבטקסס על ידי פרד הארווי. לאורך השנים החברה החברה לאחת מרשתות חנויות הנוחות הגדולות בעולם, עם אלפי מיקומים ברחבי אמריקה הצפונית, אירופה ואסיה. החל משנת 2003 החברה היא חברה בת של החברה הקנדית Alimentation Couche-Tard.

החנויות של הרשת מציעות מגוון רחב של מוצרים ושירותים הנותנים מענה לצורכי היומיום אשר כוללים בדרך כלל מצרכים, מזון מהיר, חטיפים, ומשקאות. כמו כן במיקומים רבים החנויות של הרשת כוללים גם תחנות דלק, כספומטים, ומתקני שטיפת מכוניות.

הרשת זכתה לפופולריות בין היתר משום שחנויות הנוחות של הרשת פתוחות 24 שעות ביממה ובשל המבחר הרחב של הפריטים והשירותים שהיא מספקת.

## גלריית תמונות

קובץ:Stacja_Circle_K_w_Kolbuszowej_2.jpg|חנות של Circle K עם תחנת דלק
קובץ:Circle_K_interior.png|פנים של חנות Circle K בפלורידה
קובץ:Circle_K_Japan.jpg|החזית של חנות Circle K ביפן


## ראו גם
* חנות נוחות
* סבן אילבן

## קישורים חיצוניים

*  USA and Canada site

## הערות שוליים

קטגוריה:תאגידים רב-לאומיים
קטגוריה:רשתות מרכולים
אימאן בת עבדאללה, נסיכת ירדן

**אימאן בת עבדאללה, נסיכת ירדן** (בערבית: **إيمان بنت عبدالله**) (נולדה ב-27 בספטמבר 1996) היא נסיכה ירדנית. היא בתם הראשונה והילד השני של עבדאללה השני, מלך ירדן ושל ראניה, מלכת ירדן.

## ביוגרפיה
הנסיכה אימאן נולדה ב-27 בספטמבר 1996 במרכז הרפואי המלך חוסיין בעמאן. היא הילד השני של המלך עבדאללה השני והמלכה ראניה. יש לה שני אחים ואחות אחת. הנסיכה אימאן היא בת למשפחה ההאשמית. סבה מצד אביה היה חוסיין, מלך ירדן ששלט אז וסבתה היא מונא, מלכת ירדן ילידת בריטניה, שהייתה אשתו השנייה. לאימאן אח בכור אחד, יורש העצר חוסיין, ושני אחים צעירים, הנסיכה סלמה והנסיך האשם.

הנסיכה אימאן סיימה את לימודיה באקדמיה הבינלאומית בעמאן בשנת 2014. לאחר מכן היא למדה בבית הספר לשירות חוץ של אוניברסיטת ג'ורג'טאון, לפני שעברה לבית ספר פרסונס לעיצוב וקיבלה תואר ראשון במנהל עסקים בעיצוב וניהול אסטרטגיות.

## חיים אישיים
ב-6 ביולי 2022 הכריז בית המשפט ההאשמי המלכותי על אירוסיה של הנסיכה אימאן לג'מייל אלכסנדר תרמיוטיס (נולד ב-28 באפריל 1994 בקראקס, ונצואלה). הוא מייסד את Outbound Ventures, חברת השקעות טכנולוגית בניו יורק. בני הזוג נישאו ב-12 במרץ 2023 בארמון בית אל אורדון.

## קישורים חיצוניים

## הערות שוליים

קטגוריה:המשפחה ההאשמית
קטגוריה:נסיכות
קטגוריה:בוגרות בית ספר פרסונס לעיצוב
קטגוריה:נשים ירדניות
קטגוריה:ילידות 1996
אימאן בת חוסיין בן עבדאללה, נסיכת ירדן

**אימאן בת חוסיין בן עבדאללה, נסיכת ירדן** (בערבית: **إيمان بنت الحسين**, תעתיק מדויק: אימאן בנת אלחסין; נולדה ב-3 באוגוסט 2024), היא נסיכה ירדנית, בתם הבכורה של יורש העצר חוסיין ואשתו רג'ווה, ונכדתו הבכורה של המלך עבדאללה.

## ביוגרפיה
הנסיכה אימאן נולדה ב-3 באוגוסט 2024 במרכז הרפואי המלך חוסיין בעמאן, ירדן. היא בתם הבכורה של חוסיין בן עבדאללה, נסיך ירדן, ואשתו רג'ווה אל-חוסיין, נסיכת ירדן. היא גם נכדתו הבכורה של עבדאללה השני מלך ירדן.

אמה היא ממוצא סעודי.

היא השלישית בבית המלוכה הירדני הנושאת את השם אימאן, בנוסף לדודתה, הנסיכה אימאן בת עבדאללה, ודודת אביה הנסיכה אימאן בת חוסיין.

לפי החוק הירדני היא אינה זכאית לרשת את הכתר, ולפיך הבא בתור לכתר אחרי אביה יורש העצר הוא אחיו, הנסיך האשם.
## הערות שוליים

קטגוריה:המשפחה ההאשמית
קטגוריה:ילידי 2024
אריאן 2

**אריאן 2** (Ariane 2) היה משגר לוויינים בינוני שפותח על עבוד סוכנות החלל האירופית. הוא שימש בעיקר לשיגור לוויני תקשורת, יצורו הופסק אחרי שמשקל הלוויינים המשיך לעלות, ובמקומו סוכנות החלל האירופאית עברה להשתמש באריאן 3.

החלטות על פיתוח משגר חדש התקבלו בשנת 1979, עוד לפני שיגור משגר אריאן 1. במקביל החל תכנון של משגר אריאן 3, חזק יותר.

מרכז החלל הגיאני עבר התאמות נדרשות בכן שיגור חדש ELA-1.

המשגר היה מסוגל להביא למסלול מעבר למסלול גאוסטציונרי עד 2 לוויינים במשקל כולל של 2,170 ק"ג.

השיגור הראשון בוצע בשנת 1989.

השיגורים נמשכו עד לשנת 1989, כאשר מ-6 שיגורים 5 הסתיימו בהצלחה.  

בהמשך שיגורים בוצעו על ידי משגרים חזקים יותר של אותה סדרה.

## קישורים חיצוניים

* רשימת שיגורים
* תיאור המשגר

קטגוריה:משגרי לוויינים וחלליות
אות לחימת הצוללות

**אות לחימת הצוללות** (גרמנית: **U-Boot-Kriegsabzeichen**) הוא אות מלחמה של גרמניה הנאצית במלחמת העולם השנייה שהוענק עבור שירות מבצעי לאנשי צוות וקציני צוללות הקריגסמרינה.

## דרגות
### אות לחימת הצוללות
האות בדרגתה הבסיסית הוענקה למשרתים בצוותי צוללות משעמדו באחד מהקריטריונים הבאים:
* השלמת לפחות שני סיורים מבצעיים עם הצוללת
* פציעה או נפילה במהלך סיור מבצעי

### אות לחימת הצוללות עם יהלומים
קרל דניץ יסד את הדרגה הגבוהה יותר של אות הצוללות, זו הייתה עשויה מזהב וכללה מספר יהלומים משובצים לאורך עלי האלון וצלב הקרס. דרגה זו הוענקה למי שכבר הוענקה לו האות הבסיסית ובנוסף הוא עוטר לפחות בדרגת "עלי אלון" של צלב האבירים של צלב הברזל. כולל קרל דניץ עצמו, רק 27 ימאים קיבלו את אות לחימת הצוללות עם יהלומים, בהם ניתן למנות את: אוטו קרצ'מר, אלברכט ברנדי, אריך טופ, היינריך להמן-וילנברוק, וולפגנג ליט וגינתר פרין.

## ראו גם
* הצוללות הגרמניות במלחמות העולם הראשונה והשנייה

## קישורים חיצוניים

* אודות העיטור באתר עיטורי הוורמאכט.

קטגוריה:גרמניה הנאצית: עיטורים
קטגוריה:מלחמת העולם השנייה: אותות ועיטורים
קטגוריה:קריגסמרינה
קוטפי הקפה

"**קוטפי הקפה**" הוא שיר שהקליט הזמר אריק לביא בסוף שנות ה-60 וזכה לביצוע מחודש יחד עם להקת "היונים" בשנת 2005 באלבום "אז היה אז". השיר במקור הוא שיר ונצואלי מסוף שנות ה-50 שזכה לפופולריות רבה. תרגום השיר לעברית נעשה בידי עמוס אטינגר.

## מקור השיר
"Moliendo Café" ("טוחן הקפה") הוא שיר ונצואלי אשר נכתב בשנת 1958, אך המחבר שנוי במחלוקת בין הוגו בלנקו לבין דודו חוסה מנזו פרוני. הקלטתו של בלנקו בשנת 1961 הפכה למספר 1 בארגנטינה, ומאז הוקלטה על ידי זמרים רבים. מילות השיר בספרדית מספרות על אדם שבזמן שהוא טוחן קפה בלילה, מרגיש מתוסכל מכך שהוא צריך לעבוד, במקום לחוות חיי אהבה.

## הגרסה בעברית

עמוס אטינגר כתב את המילים בעברית לשיר.
הוא מספר על סבלם של אלה העובדים בפרך בקטיף עלי הקפה, ועל חלומם להשתחרר מן העבודה הקשה. אריק לביא ביצע את השיר באלבום "אריק לביא – מצה"ל באהבה (1967)" בעיבודו של דוד קריבושי. לביא הקליט בשנית את השיר במסגרת פרויקט "היונים", בהם בוצעו חידושים לקלסיקות של שירים עבריים, שהפיקו אלי אברמוב, גיא אסיף ויואב שדמה.

שלישיית מפלסים אשר שרים שירי פולקלור ארגנטינאים ושירים פופולריים בספרדית משנות ה-50 וה-60, הוציאו גרסת כיסוי משלהם לשיר.

## גרסאות מסביב לעולם
הגרסה הספרדית של הזמרת הקובנית שיומארה אלפארו הגיעה למקום הראשון בפרו.

גרסתו של לוצ'ו גטיקה לשיר הגיעה למקום ה-3 בספרד.

גרסתה של הזמרת האיטלקייה מינה  הגיעה לראש מצעד הסינגלים האיטלקי ולמקום ה-12 במצעד סוף השנה בשנת 1962.

חוליו איגלסיאס ביצע גרסת כיסוי לשיר בשנת 1976 עבור אלבומו America, מה שהוביל להתעניינות מחודשת.

## בתרבות
השיר מככב כשיר הנושא בסדרת ההנפשה למבוגרים Creature Commandos מבית DC קומיקס, אשר עלתה לשירות הזרמת המדיה "HBO Max" מחודש דצמבר 2024.

## קישורים חיצוניים

* **[https://www.nli.org.il/he/items/NNL_MUSIC_AL990034574330205171/NLI קוטפי הקפה]**, באתר הספרייה הלאומית
* '''קוטפי הקפה''' מילות השיר, באתר שירונט
* אקורדים לשיר '''קוטפי הקפה''', באתר chordify

## הערות שוליים

קטגוריה:שירי אריק לביא
קטגוריה:שירים בעברית
קטגוריה:שירים שתורגמו מספרדית לעברית
קטגוריה:שירים שנכתבו על ידי עמוס אטינגר
ראלף ריברס

**ראלף ג'וליאן ריברס** (באנגלית: **Ralph Julian Rivers**; 23 במאי 1903 - 13 באוגוסט 1976) היה עורך דין ופוליטיקאי אמריקאי שכיהן כחבר בית הנבחרים של ארצות הברית הראשון מאלסקה, וכיהן מבחירתו ב-1959 ועד להתפטרותו ב-1966 לאחר תבוסתו על ידי הרפובליקני הווארד פולוק.  הוא כיהן קודם לכן כנציג הצללים של ארצות הברית מטריטוריית אלסקה בין השנים 1956 ל-1959.

## ביוגרפיה
### ראשית חייו
ריברס נולד ב-23 במאי 1903 בסיאטל, וושינגטון ללואיזה זנאייד (לבית לאבוי) וג'וליאן גאי ריברס,  ולמד בבית ספר תיכון בפלט, אלסקה, ובתיכון פרנקלין בסיאטל. הוא עבד ככורה זהב בפלאט מ-1921 עד 1923, ולאחר מכן קיבל תואר מבית הספר למשפטים באוניברסיטת וושינגטון בשנת 1929. לאחר מכן עבד כעורך דין במשרד פרטי במשך מספר שנים.

### קריירה
[שמאל|ממוזער|280x280 פיקסלים| ריברס, בצד שמאל למטה, עם חברים, חוגגים את הפיכתה של אלסקה למדינה ב-3 בינואר 1959. מאחורי ריברס נמצא בוב אטווד. משמאלו [פרד סיטון, ארנסט גרינינג, בוב ברטלט, מייק סטפוביץ' וויינו הנדריקסון.]]
ריברס היה עובד מדינה כל חייו, ושירת במספר תפקידים ציבוריים במהלך חייו. הוא כיהן כתובע פדרלי מחוזי עבור מחוז אלסקה, מ-1933 עד 1944.  לאחר מכן נבחר לתובע הכללי של אלסקה, וכיהן מ-1945 עד 1949.  הוא כיהן כיושב ראש ועדת אבטחת התעסוקה של אלסקה בין השנים 1950 ל-1952, ולאחר מכן מונה לראש עיריית פיירבנקס, אלסקה בין השנים 1952 ל-1954. ב-1954 גם כיהן כנשיא ליגת הערים באלסקה. הוא היה חבר בסנאט הטריטוריאלי של אלסקה ב-1955, והיה סגן הנשיא השני של הוועידה החוקתית של אלסקה בקולג', אלסקה ב-1955 וב-1956. הוא כיהן כציר לוועידות הלאומיות הדמוקרטיות ב-1960, 1964 ו-1968.

### בית הנבחרים של ארצות הברית
בשנים 1957 ו-1958, היה ריברס חבר בית הנבחרים של ארצות הברית תחת תוכנית אלסקה-טנסי בוושינגטון הבירה, על בסיס זמני, עד להקמת מדינה. עם קבלתה של אלסקה כמדינה לאיחוד, הוא נבחר כחבר המפלגה הדמוקרטית לקונגרס ה-86 ולשלושת הקונגרסים לאחר מכן וכיהן מ-3 בינואר 1959 עד 30 בדצמבר 1966. הוא נכשל בניסיונו להיבחר מחדש לקונגרס ה-90 ב-1966, והתפטר ימים לפני תום כהונתו.

### אחריתו
ריברס הופיע בתוכנית המשחק *To Tell the Truth* כמתמודד מספר 1 בקבוצת המתמודדים השנייה ב-2 ביוני 1959.  ריברס מת בביתו בשייהאליס שבוושינגטון בבוקר ה-13 באוגוסט 1976. 

## קישורים חיצוניים

*
* 

## הערות שוליים

קטגוריה:אמריקאים ילידי מדינת וושינגטון
קטגוריה:סיאטל: אישים
קטגוריה:התובעים הכלליים של אלסקה
קטגוריה:עורכי דין אמריקאים במאה ה-20
קטגוריה:בוגרי בית הספר למשפטים באוניברסיטת וושינגטון
קטגוריה:חברי בית הנבחרים של ארצות הברית מאלסקה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1903
קטגוריה:אמריקאים שנפטרו ב-1976
המרכז למורשת יהדות אתיופיה

ממוזער|לוגו המרכז למורשת יהדות אתיופיה
**המרכז למורשת יהדות אתיופיה** הוא תאגיד סטטוטורי לחקר ולשימור תרבותה ומורשתה של יהדות אתיופיה (ביתא ישראל) מכוח חוק המרכז למורשת יהדות אתיופיה, התשע"ב-2012. המרכז שוכן בשדרות שז"ר 1 (בנייני האומה, קומה 6), ירושלים.

## היסטוריה
ב־28 בינואר 2014 המועצה הציבורית של המרכז למורשת יהדות אתיופיה קיימה את ישיבתה הראשונה, ובה נכחו נציגי משרדים ממשלתיים, נציגי ציבור, אנשי דת ואנשי אקדמיה. ליושבת הראש הראשונה של המרכז נבחרה ד"ר שמחה גתהון. בשנים הראשונות לפעילותו של המרכז הוא התמקד בגיבוש חזון, בפיתוח תשתיות, בקביעת נוהלי עבודה ובגיוס כוח אדם. בתחילת 2016 מונה ד"ר דני אדמסו למנכ"ל המרכז. נבנו התשתיות הראשונות לעבודה, ונקלטו עובדים על פי מכרזים ממשלתיים. בשנים 2017–2019 לא היה למרכז מנכ"ל, ובשנת 2019 נכנס לתפקיד מר נפתלי אברהם.

## פעילות
בשנת 2016 המרכז למורשת יהדות אתיופיה החל בפעילותו לחקר ולשימור תרבותה ומורשתה של ביתא ישראל (יהדות אתיופיה). המרכז פועל בכמה ערוצים: 
* **ארכיון**: ארכיון המרכז פועל לאיסוף, לרישום, לשימור ולהנגשה של חומרי ארכיון על אודות יהדות אתיופיה. אוספי הארכיון כוללים מסמכים, תצלומים, סרטי וידאו, הקלטות קול, קטעי עיתונות, מפות, כרזות, יצירות אומנות וחפצים בעלי ערך. חומרי הארכיון מספקים עדות לחיים היהודיים באתיופיה, לתרבות העשירה של יהודי אתיופיה, למסעם לישראל ולקליטתם בארץ. 
* **מחלקת תיעוד**: היות שמרבית הידע התרבותי וההיסטורי על אודות מורשת הקהילה מצוי בקרב האוכלוסייה המבוגרת, המרכז עוסק בתיעוד (של תפילות הקסים, ראיונות אישיים, אירועים מיוחדים ועוד), במטרה לאפשר לחברה הישראלית ולדורות הבאים להכיר את הידע הקיים בעל פה באמצעות "תרגום" והנגשה שלו במגוון כלים מקצועיים. כל זאת כדי לקדם כתיבה אקדמית וספרותית בנושא ולהנגיש את הידע השימושי לציבור.
* **מכון מחקר**: מכון המחקר פועל להעמקת הידע ולהעשרתו באמצעות מחקר מדעי אקדמי יישומי בכל הקשור למורשתה של קהילת ביתא ישראל מבחינה היסטורית, דתית, חברתית ותרבותית. המכון מקיים פעילויות אקדמיות, לרבות פרסום מחקרים בתחומי פעילותו, קבוצות מחקר, סמינרי מחקר, הרצאות פומביות וכנסים אקדמיים.
* **ספרייה**: בספריית המרכז שמורים ספרים, כתבי עת ועבודות גמר בעברית, באנגלית, באמהרית ובשפות נוספות, שיצאו לאור החל מתחילת המאה ה־20 ועד היום. בספרייה יש ספרי מחקר ועיון על אודות יהדות אתיופיה במגוון תחומים – דוגמת היסטוריה, דת, מנהגים, חברה, שפה, תרבות ואומנות – ולצידם ספרים בנושאים קשורים כגון עלייה והגירה, רב-תרבותיות ויהדות ועוד. עוד יש בספרייה ספרי שירה, סיפורת וספרות ילדים, ביוגרפיות וספרים משפחתיים, ביבליוגרפיות ומילונים. 
* **הדרכות ותוכניות העשרה**: המרכז מפתח תוכניות העשרה, בדגש על מורשתה ומסורתה של יהדות אתיופיה, במטרה להנגיש חומרים שונים לציבור הרחב. תוכניות הלימוד וההעשרה מותאמות לתלמידי בתי הספר ולאנשי מקצוע בתחומים שונים, בהתאם לדרישות ולצרכים לימודיים, חינוכיים, חברתיים וערכיים שונים.

## אירועים ממלכתיים
המרכז הוא הגוף הרשמי מטעם מדינת ישראל בכל הקשור לתרבותה ולמורשתה של ביתא ישראל (יהדות אתיופיה). המרכז פועל בשיתוף פעולה הדוק עם כוהני הקהילה ועם מוסדות המדינה האמונים על קיום אירועים ממלכתיים. קיומם של האירועים, ציון המועדים והשותפות הפעילה בהם, נועדו להטמיע את הנרטיב של הקהילה בחברה הישראלית.

## קישורים חיצוניים
* 
* 
* 
* חוק המרכז למורשת יהדות אתיופיה, התשע"ב-2012

קטגוריה:בנייני האומה
קטגוריה:יהדות אתיופיה
אתיופיה
אתיופיה
אתיופיה
יהדות אתיופיה
ישראל קשת

**ישראל קשת** (נולד בערך ב-12 בספטמבר 1950) הוא מהנדס ויזם ישראלי. כיהן כנשיא וכמנכ"ל פריסקייל סמיקונדקטור ישראל במשך 15 שנה, עד לפרישתו בשנת 2011.

## ביוגרפיה
ישראל קשת גדל בירושלים. למד וסיים בישיבה התיכונית נתיב מאיר.

קשת סיים תואר ראשון ושני בהתמחות במוליכים למחצה ומיקרו-אלקטרוניקה בטכניון. את דרכו המקצועית החל בשנת 1982 בחברת נשיונל סמיקונדקטור ישראל, שם עבד במשך ארבע שנים. בשנת 1986 הצטרף לצוות המייסד של מוטורולה סמיקונדקטור ישראל. בתפקידו הראשון בחברה ניהל את פרויקט הפיתוח הראשון שלה. בשנת 1996 מונה למנכ"ל מוטורולה סמיקונדקטור ישראל. בשנת 2004, עם הפיכתה של מוטורולה סמיקונדקטור ל"פריסקייל", מונה קשת לנשיא ולמנכ"ל החברה בישראל.

במהלך 15 שנותיו כמנכ"ל פריסקייל ישראל פיתחה החברה, לפי דבריו בריאיון, מוצרים שהכניסו לה הכנסות של למעלה מ-13 מיליארד דולר. כמו כן, על פי קשת, החברה ייצאה בתקופת כהונתו מוצרים בשווי בערך מיליארד דולר וסיפקה תעסוקה לאלפי עובדים בישראל.

קשת פרש מפריסקייל בשנת 2011. אז החליף אותו בתפקיד, דוד גלנטי.

## חיים אישיים
קשת נשוי, אב לשישה ומתגורר בנתניה.

## קישורים חיצוניים
* 
* 

## הערות שוליים

קטגוריה:נתניה: אישים
קטגוריה:מנהלים ישראלים
קטגוריה:ישראלים שנולדו ב-1951
הר דניאל

**הר דניאל** הוא הר מהרי האלפים, במדינת טירול שבאוסטריה, פסגתו היא בגובה 2,340 מ' מעל גובה פני הים והיא הפסגה הגבוהה ביותר של הרי האלפים של אמרגאו , רכס בהרי האלפים הגירניים הצפוניים .

מיקום ההר במחוז אוברפרן (בגרמנית: Außerfern) באוסטריה, בסמוך לכפרים ארוואלד (Ehrwald) ולרמוס (Lermoos). גובהו בצדו הצפוני הוא כ-200 מ' יותר מצדו הדרומי. בצידו הדרומי הוא שטח תלול, זרוע סלעים ומחשופי סלעים, המכונה בגרמנית "שרופן" , שקשה לחצות אותו. עם אופספיצה (בגרמנית Upsspitze) הגבוה כמעט באותה מידה (2,332 מ') נוצרת פסגה כפולה. פסגה שכנה בצפון מערב היא פלטברג , המכונה בגרמנית גם "הויך-שרוטה" (Hochschrutte) בגובה 2,247 מ'.
מרכז|ממוזער|300px|דניאל (2,340 מ') מימין ואופספיצה (2,332 מ') משמאל

## מסלול
ממוזער|רכס חיבור מדניאל (2,340 מ') לאופספיצה (2,332 מ') צולם מדניאל לכיוון מערב.
ממוזער|הצוגשפיצה (2,962 מ') כפי שנראה מהר דניאל
ניתן להגיע לפסגה בסיור הררי קל מדרום יציאה מלרמוס, כאשר רק המעבר בפסגה בין האופשפיצה לדניאל הוא מעט אתגרי. על פי הספרות, העלייה מלרמוס דרך הטופטלם ואופשפיצה לדניאל אורכת כ-4 שעות.

הירידה הנוחה היא דרך האופשפיצה מעל הטאפטלאלאם (Tuftlalm) ונקודת התצפית גרינר אפס (Grüner Ups – "האוכף הירוק") שבדרך, ניתן לעשות בערך 2.5 שעות. מהפסגה נשקף נוף של רכס הצוגשפיצה (Zugspitze) ממזרח ושרשרת רכס מימינגר (Mieminger Range) מדרום.

## קישורים חיצוניים

## הערות שוליים

קטגוריה:הרי האלפים
קטגוריה:אוסטריה: גאוגרפיה
קטגוריה:אוסטריה: הרים
קטגוריה:טירול: גאוגרפיה
רנאטו גויקוביץ'

**רנאטו גויקוביץ**' (בבוסנית: **Renato Gojković**; נולד ב-10 בספטמבר 1995) הוא כדורגלן בוסני המשחק בעמדת הבלם בסרייבו.

## קריירה
גויקוביץ'התחיל את הקריירה שלו בקבוצת הילדים של סלובודה טוזלה אליה הצטרף בגיל 7 ושיחק בכל קבוצות הגיל שלה עד הנוער. ב-11 באוגוסט 2012 ערך את הופעת הבכורה שלו בקבוצה הבוגרת במשחק נגד גוראז'דה. ב-28 באוקטובר הבקיע צמד בניצחון איסקרה בוגוינו.

ביולי  חתם בצ'ליק זניצה בה שיחק שנתיים. ביולי  חתם באיסטרה 1961 מליגת העל הקרואטית. בינואר  חתם בפרטיזן טירנה מליגת העל האלבנית.

בינואר  חזר לבוסניה וחתם בזרינסקי מוסטאר.

בספטמבר  חתם באורנבורג מהליגה הרוסית הראשונה בכדורגל. בעונתו השנייה במועדון היה שותף לעלייה לליגת העל הרוסית.

בספטמבר  חתם במכבי פתח תקווה מליגת העל

## קישורים חיצוניים

## הערות שוליים

קטגוריה:כדורגלנים בוסנים
קטגוריה:בלמי כדורגל בוסנים
קטגוריה:כדורגלני צ'ליק זניצה
קטגוריה:כדורגלני איסטרה 1961
קטגוריה:כדורגלני פרטיזן טירנה
קטגוריה:כדורגלני זרינסקי מוסטאר
קטגוריה:כדורגלני אורנבורג
קטגוריה:כדורגלני מכבי פתח תקווה
קטגוריה:כדורגלני סרייבו
קטגוריה:כדורגלני נבחרת בוסניה והרצגובינה
קטגוריה:כדורגלנים זרים בישראל
קטגוריה:ספורטאים זרים בקרואטיה
קטגוריה:ספורטאים זרים באלבניה
קטגוריה:ספורטאים זרים ברוסיה
קטגוריה:ספורטאים בוסנים בישראל
קטגוריה:ילידי 1995
אום אל-עמד

**אום אל־עמד** (בערבית: **ام العمد**, מילולית "אם העמודים") הוא טופונים בערבית.
ויליאם וייטלי

**ויליאם גוסטבוס וייטלי** (באנגלית: **William Gustavus Whiteley**; 7 באוגוסט 1819 – 23 באפריל 1886) היה עורך דין ופוליטיקאי אמריקאי, איש המפלגה הדמוקרטית, אשר כיהן כחבר האספה הכללית של דלאוור וכחבר בית הנבחרים של ארצות הברית מטעם דלאוור, ראש עיריית וילמינגטון ושופט של בית המשפט העליון של דלאוור.

## ביוגרפיה
### ראשית חייו ומשפחתו
וייטלי נולד ב-7 באוגוסט 1819 ליד ניוארק שבדלאוור, להנרי וקתרין וייטלי. 

ויליאם למד בבית הספר בולוק בווילמינגטון והשלים את לימודיו במכללת פרינסטון ב-1838. הוא למד משפטים אצל ג'יימס בייארד הבן, התקבל ללשכת עורכי הדין בדלאוור ב-1841 והחל לעסוק בכך בווילמינגטון.

### קריירה מקצועית ופוליטית
וייטלי היה הפרוטונוטרי של מחוז ניו קאסל מ-1852 עד 1856, ולאחר מכן נבחר מטעם המפלגה הדמוקרטית לקונגרסים ה-35 וה-36, וכיהן בבית הנבחרים של ארצות הברית מ-4 במרץ 1857 עד 3 במרץ 1861. בעת כהונתו בקונגרס היה יושב ראש ועדת החקלאות בקונגרס ה-35. הוא לא הועמד למינוי מחדש ב-1860 וחידש את עיסוקו כפרוטונוטרי של מחוז ניו קאסל בין השנים 1862 ל-1867.

הוא היה ראש עיריית וילמינגטון בין השנים 1875 ל-1878 והיה חבר בוועדה ליישוב סכסוכי דיג בין ניו ג'רזי ודלאוור ב-1877. הוא היה מונה מפקד האוכלוסין של דלאוור ב-1880, ומונה כשופט משנה של בית המשפט העליון של דלאוור מ-31 במרץ 1884 ועד מותו.

### מוות ומורשת
וייטלי מת ב-23 באפריל 1886 בווילמינגטון, דלאוור ונקבר בבית הקברות של הכנסייה הפרסביטריאנית אולד ברוד סטריט בברידג'טון, ניו ג'רזי.

## קישורים חיצוניים
* 
* 

## הערות שוליים

קטגוריה:אמריקאים ילידי דלאוור
קטגוריה:בוגרי אוניברסיטת פרינסטון
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1819
קטגוריה:אמריקאים שנפטרו ב-1886
אלישע קאלן

**אלישע דיקרסון קאלן** (באנגלית: **Elisha Dickerson Cullen**; 23 באפריל 1799 – 8 בפברואר 1862) היה עורך דין ופוליטיקאי אמריקאי, איש המפלגה האמריקאית, אשר כיהן כחבר בית הנבחרים של ארצות הברית מטעם דלאוור.

## ביוגרפיה
### ראשית חייו ומשפחתו
קאלן נולד ב-23 באפריל 1799 במילסבורו שבדלאוור, למד בפרינסטון קולג', למד משפטים, התקבל ללשכת עורכי הדין בדלאוור ב-1821 והחל לעסוק בכך בג'ורג'טאון.

### קריירה מקצועית ופוליטית
הוא נבחר כמועמד של המפלגה האמריקאית לקונגרס ה-34, אך נכשל בניסיונו להיבחר מחדש ב-1856 לקונגרס ה-35. לאחר סיום כהונתו, חידש את עריכת הדין בג'ורג'טאון. הוא היה בעל עבדים. 

### מוות ומורשת
קאלן מת ב-8 בפברואר 1862 בג'ורג'טאון שבדלאוור, ונקבר בבית הקברות של הכנסייה הפרסביטריאנית בלואיס, דלאוור.

## קישורים חיצוניים
* 
* 

## הערות שוליים

קטגוריה:אמריקאים ילידי דלאוור
קטגוריה:בוגרי אוניברסיטת פרינסטון
קטגוריה:עורכי דין אמריקאים במאה ה-19
קטגוריה:חברי בית הנבחרים של ארצות הברית מדלאוור
קטגוריה:אמריקאים שנולדו ב-1799
קטגוריה:אמריקאים שנפטרו ב-1862
יוז'ף גרוף

**יוז'ף גרוף** (בהונגרית: **Gróf József**; טפולצה, 27 בינואר 1892 – מאוטהאוזן, 1944) היה מעצב גרפי יהודי-הונגרי, מעצב פנים, מעצב בולים, מעצב רהיטים. גרוף זכה בפרסים רבים ויצירותיו מכל סוג שהוא השתתפו בתערוכות בהונגריה וברחבי אירופה. ניספה בשואה.

## קורות חיים
יוז'ף גרוף נולד במשפחה יהודית כבנם של התעשיין מרק גרוף ושל פאני וייס. הוא השלים את לימודי האמנות שלו במכללה לאמנויות שימושיות (כיום שמה אוניברסיטת מוהולי-נאג' לאמנות ועיצוב) בין השנים 1909–1912, לאחר מכן הפך לגרפיקאי ועסק באדריכלות פנים ועיצוב רהיטים. הוא יצר עיצוב כרזות, אריזות, עיצוב בולים, כריכת ספר ואיורי ספרים. יצירותיו הגרפיות הבולטות: עיטורים לספרו של ארתור קלטי "ריימונדו האומלל" (1920), עיטורי ספרים לשיריו של דניאל ברז'ני (מהדורת קלנר, 1921), פיק דאם של אלכסנדר פושקין (מהדורת Szacelláry, 1921) יצירתו של יוז'ף קטונה באנק באן, 1921. "האותיות בטעם של פעם", רצועות הקצה של חיתוכי העץ והמדבקות של יוז'ף גרוף מחזירות את טעמי הספרים של פעם."

הוא זכה בפרס הראשון בתחרות הבולים של המדינה ב-1919 ובפרס השני ב-1926. הוא הכין את עיצוב השער למגזין Magyar Fotográfia (צילום הונגרי), שחודש ב-1927.

גרוף היה אמן מצטיין של עיצוב רהיטים. בשנת 1920, פתח סדנה משותפת לעיצוב פנים עם האדריכל שאנדור פראגו (1891–1959), שם נוצרו רבים מהרהיטים המעוצבים שלהם. הוא הציג את עבודות עיצוב הפנים שלו בכמה תערוכות, למשל ב-1925 בתערוכת היובל של האגודה לאמנויות שימושיות.

גרוף הציג את הגרפיקה שלו בהיכל האמנות משנת 1924. בעבודותיו זכה במספר רב של מכרזים בהונגריה ומחוצה לה. הוא הציג ב-1927 בתערוכת אמנות הספר הבין-לאומית בלייפציג, ב-1928 ב-Press בקלן וב-1929 בתערוכה העולמית בברצלונה. Magyar Grafika, Magyar Iparművészet (גרפיקה הונגרית, עיצוב הונגרי) ומגזינים מקצועיים גרמניים תיארו ושיבחו גם הם את עבודתו הגרפית.

הוא גורש ב-1944 ומת במאוטהאוזן, המועד המדויק של מותו אינו ידוע.

## חייו הפרטיים
רעייתו הראשונה הייתה קטלין וארגה (1900–1924), בתם של ארנה מאנו וארגה ושל ברטה הירשלר, איתה התחתן ב-15 בדצמבר 1921 בבודפשט. לאחר מות אשתו הוא נישא בשנית. אשתו השנייה הייתה אירן לאסלו, בתם של לאסלו ישראל ושל ארנסטינה רובוביץ', איתה התחתן ב-10 בספטמבר 1927.

## לקריאה נוספת
* Magyar zsidó lexikon. Szerk. Ujvári Péter. Budapest: 1929. 322. o. Online elérés (לקסיקון יהודי הונגרי. 1929. עורך פטר אויווארי. גישה מקוונת)
* 
* 
*  (קטלין ש. נאג': אבני זיכרון. שואה באמנות ההונגרית 1938–1945)
## הערות שוליים

קטגוריה:גרפיקאים ומאיירים יהודים הונגרים
קטגוריה:אמנים יהודים הונגרים
קטגוריה:מעצבי בולים יהודים
קטגוריה:בוגרי אוניברסיטת מוהולי-נאג' לאמנות ועיצוב
קטגוריה:אסירים במחנה הריכוז מאוטהאוזן
קטגוריה:נספים במחנה הריכוז מאוטהאוזן
קטגוריה:אמנים שנספו בשואה
קטגוריה:הונגרים שנולדו ב-1892
קטגוריה:הונגרים שנפטרו ב-1944
ג'ורג' רודני

**ג'ורג' ברידג'ס רודני** (באנגלית: **George Brydges Rodney**; 2 באפריל 1803 – 18 ביוני 1883) היה עורך דין ופוליטיקאי אמריקאי, חבר המפלגה הוויגית, שכיהן כחבר בית הנבחרים של ארצות הברית מטעם דלאוור.

## ביוגרפיה
### ראשית חייו ומשפחתו
רודני נולד ב-2 באפריל 1803 בלואיס שבדלאוור, והיה בנם של המושל דניאל רודני ושרה פישר. ב-1820 השלים את לימודיו בפרינסטון קולג', למד משפטים וב-1828 התקבל ללשכת עורכי הדין של דלאוור, והחל לעסוק בכך במחוז ניו קאסל שבדלאוור.

בנו, ג'ורג' ב. רודני הבן, כיהן כמושל אלסקה במשך ארבעה חודשים ב-1874.

### קריירה פוליטית
רודני שימש כרשם במשרד הכנסייה ופקיד בית המשפט היתומים של מחוז סאסקס מ-1826 עד 1830. הוא נבחר מטעם המפלגה הוויגית וייצג ארבע שנים את דלאוור בבית הנבחרים של ארצות הברית במהלך הקונגרסים ה-27 וה-28, מ-4 במרץ 1841 עד 3 במרץ 1845, במהלך הממשל של נשיאי ארצות הברית ויליאם הנרי הריסון וג'ון טיילר. לאחר פרישתו חידש את עבודתו בעריכת דין וכיהן כציר לוועידת השלום שהתקיימה בוושינגטון הבירה ב-1861 במאמץ למנוע את מלחמת האזרחים הקרבה.

### מוות ומורשת
רודני מת ב-18 ביוני 1883 בניו קאסל שבדלאוור ונקבר שם בבית הקברות של כנסיית עמנואל האפיסקופלית.

## קישורים חיצוניים
*
* 

קטגוריה:אמריקאים ילידי דלאוור
קטגוריה:עורכי דין אמריקאים במאה ה-19
קטגוריה:חברי בית הנבחרים של ארצות הברית מטעם המפלגה הוויגית
קטגוריה:חברי בית הנבחרים של ארצות הברית מדלאוור
קטגוריה:בוגרי אוניברסיטת פרינסטון
קטגוריה:אמריקאים שנולדו ב-1803
קטגוריה:אמריקאים שנפטרו ב-1883
תומאס רובינסון הבן

**תומאס רובינסון הבן** (באנגלית: ****; 1800 – 28 באוקטובר 1843) היה עורך דין ופוליטיקאי אמריקאי, איש המפלגה הדמוקרטית, אשר כיהן כחבר בית הנבחרים של ארצות הברית מטעם דלאוור.

## ביוגרפיה
### ראשית חייו
רובינסון נולד בשנת 1800 בג'ורג'טאון שבדלאוור. הוא השלים את לימודיו בפרינסטון קולג', למד משפטים והתקבל ללשכת עורכי הדין בדלאוור ב-1823, והחל לעסוק בכך במחוז סאסקס, דלאוור.

### קריירה מקצועית ופוליטית
רובינסון הפך לגזבר של מחוז סאסקס ב-1823, ונבחר לנציב בבית המשפט במחוז לוי ב-1831 וב-1832. הוא ייצג שנתיים את דלאוור בבית הנבחרים של ארצות הברית. נבחר כחבר המפלגה הדמוקרטית, וכיהן מ-4 במרץ 1839 עד 3 במרץ 1841.

### מוות ומורשת
רובינסון מת ב-28 באוקטובר 1843 בג'ורג'טאון שבדלאוור, ונקבר שם בבית הקברות הישן של קפלת סנט ג'ורג'.

## קישורים חיצוניים
*
* 

קטגוריה:אמריקאים ילידי דלאוור
קטגוריה:עורכי דין אמריקאים במאה ה-19
קטגוריה:בוגרי אוניברסיטת פרינסטון
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מדלאוור
קטגוריה:אמריקאים שנולדו ב-1800
קטגוריה:אמריקאים שנפטרו ב-1843
ג'ורג' רודני הבן

**ג'ורג' ברידג'ס רודני** (באנגלית: **George Brydges Rodney**; 7 באוקטובר 1842 – 21 בספטמבר 1927) היה קצין בצבא ארצות הברית אשר שירת כמפקד השישי של מחלקת אלסקה, מ-21 באפריל 1874 עד 16 באוגוסט 1874. 

## ביוגרפיה
רודני נולד ב-7 באוקטובר 1842, והיה בנם של הפוליטיקאי מדלאוור ג'ורג' ב. רודני ומרי ג'יי (דובל) רודני. עם פרוץ מלחמת האזרחים האמריקנית, הוא התגייס לצבא האיחוד ב-23 באפריל 1861, לפלוגת ארטילריה עצמאית שהוקמה בפנסילבניה. הוא הועלה בצבא הסדיר לדרגת לוטננט ראשון ברגימנט הארטילריה ה-4 ב-5 באוגוסט של אותה שנה. הוא קיבל קידום כבוד לדרגת מייג'ור ב-20 בספטמבר 1863.

הוא נשאר בצבא לאחר המלחמה והועלה לדרגת קפטן ב-1869, מייג'ור ב-1892, לוטננט קולונל ב-1899 ולקולונל ב-1901. ב-21 באפריל 1874 הוא מונה למפקד מחלקת אלסקה, וכיהן בתפקיד זה עד 16 באוגוסט 1874. הוא הועלה לדרגת בריגדיר גנרל יום לפני פרישתו מהצבא ב-5 באוגוסט 1903.

הוא היה עמית של המסדר הצבאי של הלגיון הנאמן של ארצות הברית.

## הערות שוליים

קטגוריה:אמריקאים ילידי דלאוור
קטגוריה:גנרלים בצבא ארצות הברית
קטגוריה:אמריקאים שנולדו ב-1842
קטגוריה:אמריקאים שנפטרו ב-1927
ג'ון מיליגן

**ג'ון ג'ונס מיליגן** (באנגלית: **John Jones Milligan**; 10 בדצמבר 1795 – 20 באפריל 1875) היה עורך דין ופוליטיקאי אמריקאי, איש המפלגה הוויגית, אשר כיהן כחבר בית הנבחרים של ארצות הברית מטעם דלאוור.

## ביוגרפיה
מיליון נולד ב-10 בדצמבר 1795 במחוז ססיל שבמרילנד.

מיליגן ייצג שמונה שנים את דלאוור בבית הנבחרים של ארצות הברית. הוא נבחר כאנטי-ג'קסוני ב-1830, והפך לחבר המפלגה הוויגית כשהיא התארגנה, וכיהן מ-4 במרץ 1831 עד 3 במרץ 1839. לאחר שהובס בניסיונו להיבחר מחדש לכהונה חמישית, מונה לשופט עמית של בית המשפט העליון של דלאוור ב-19 בספטמבר 1839 וכיהן עד 16 בספטמבר 1864, אז פרש.

מיליגן מת ב-20 באפריל 1875 בבית האבות שלו בפילדלפיה, פנסילבניה ונקבר בבית הקברות וילמינגטון וברנדיווין בווילמינגטון.

## קישורים חיצוניים
* 
* 

קטגוריה:אמריקאים ילידי מרילנד
קטגוריה:חברי בית הנבחרים של ארצות הברית מטעם המפלגה הוויגית
קטגוריה:חברי בית הנבחרים של ארצות הברית מטעם המפלגה הלאומית הרפובליקנית
קטגוריה:חברי בית הנבחרים של ארצות הברית מדלאוור
קטגוריה:בוגרי אוניברסיטת פרינסטון
קטגוריה:אמריקאים שנולדו ב-1795
קטגוריה:אמריקאים שנפטרו ב-1875
ראש המשרתים של הבית הלבן

**ראש המשרתים של הבית הלבן** (באנגלית: **White House Chief Usher**) הוא המנהל הכללי של משק הבית הנשיאותי, האחראי על תפעולו של הבית הלבן כבית מגורים רשמי וכמרכז אירוח רשמי של נשיא ארצות הברית ומשפחתו. התפקיד נחשב לייחודי ומכובד, ומהווה חלק בלתי נפרד מההיסטוריה והתרבות של הבית הלבן. משרת ראש המשרתים בבית הלבן קיימת מאז המאה ה-19. בתחילה, התפקיד היה פשוט יותר והתמקד בעיקר בניהול משק הבית. עם השנים, התפקיד התפתח והתרחב, והיום הוא כולל מגוון רחב של אחריויות. ראש המשרתים נחשב לאחד העובדים הוותיקים והנאמנים ביותר בבית הלבן.

## תפקידים
תפקידי ראש המשרתים של הבית הלבן:
* **ניהול צוות המשק הנשיאותי** – מפקח על כל הצוותים שעובדים בבית הלבן, כולל השפים, המשרתים, אנשי התחזוקה והגננים. הוא אחראי על תפעול חלק ויעיל של הבית, החל מתכנון תפריטים לאירועים רשמיים ועד לטיפול בתחזוקה השוטפת של הבית והגנים. תחת אחריותו גם טיפול בבעלי החיים המשפחתיים של הנשיא.
* **ארגון אירועים** – ארגון מגוון רחב של אירועים רשמיים ופרטיים בבית הלבן, החל מנשפים מדינתיים ועד לאירועים משפחתיים. הוא אחראי על כל ההיבטים של האירוע, החל מהזמנות ועד לתכנון התפריטים והעיצוב.
* **שומר המסורת הנשיאותי** – אחראי על שמירת הסטנדרטים הגבוהים של אירוח, כמו גם על שימור המורשת וההיסטוריה של הבית הלבן.
* **ייעוץ למשפחה הנשיאותית** – משמש כיועץ לנשיא ולמשפחתו בכל הקשור לחיי היומיום בבית הלבן. הוא מספק להם מידע על פרוטוקול, מסורות ונהלים, ומסייע להם להתכונן לאירועים רשמיים.

## הערות שוליים

קטגוריה:הבית הלבן
קטגוריה:הבית הלבן: מחלקות
קטגוריה:משרד הרשות המבצעת של נשיא ארצות הברית
קטגוריה:נשיאות ארצות הברית
בננהרמה

ממוזער|בננהרמה, 2018
**בננהרמה** (באנגלית: **Bananarama**) היא להקת פופ אנגלית שנוסדה בלונדון ב-1980. המוזיקה של הלהקה משלבת אלמנטים של מוזיקת פופ, מוזיקת הגל חדש ומוזיקת דאנס. הלהקה הייתה אחת מלהקות הבנות המצליחות ביותר בשנות השמונים. הלהקה ידועה בעיקר בזכות הלהיטים "Cruel Summer" , וגרסת הכיסוי שלהם לשיר "Venus".
## היסטוריה
הלהקה הייתה במקור שלישייה שכללה את שרה דאלין, שיבון פאהי וקרן וודוורד. במרץ 1983 הוציא לאור את אלבום הבכורה שלה.

ב-1988 פאהי עזבה את הלהקה והוחלפה על ידי ג'קי אוסאליבן. לאחר עזיבתה של אוסאליבן ב-1991 דאלין וודוורד המשיכו כצמד. למרות השינויים בהרכב הלהקה המשיכה להופיע ולהוציא אלבומים חדשים לאורך שנות ה-90 וה-2000. בשנים 1998, 2002, 2017–2018 שיבון פאהי הצרפה להופעות של הלהקה ב"הרכב המקורי".

בין השנים 1982 ל-2009 הלהקה הצליחה להביא 32 סינגלים לאחד מ-50 המקומות הראשונים במצעד הסינגלים הבריטי. בסך הכול, היו להם 11 סינגלים שהגיעו למצעד הבילבורד הוט 100 בארצות הברית בין השנים 1983 ל-1988.

## חברות הלהקה
### בהווה
* שרה דאלין (1980–הווה)
* קרן וודוורד (1980–הווה)

### חברות לשעבר
* שיבון פאהי (1980–1988, 1998, 2002, 2017–2018)
* ג'קי אוסאליבן (1988–1991)

## דיסקוגרפיה
### אלבומי אולפן
* 1983 – Deep Sea Skiving
* 1984 – Bananarama
* 1986 – True Confessions
* 1987 – Wow!
* 1991 – Pop Life
* 1993 – Please Yourself
* 1995 – Ultra Violet
* 2001 – Exotica
* 2005 – Drama
* 2009 – Viva
* 2019 – In Stereo
* 2022 – Masquerade

## ראו גם
* להקת בנות
* להקות בנות שיאניות מכירות

## קישורים חיצוניים

* 

## הערות שוליים

קטגוריה:צמדים מוזיקליים נשיים
קטגוריה:להקות שהוקמו בשנת 1981
ג'ירגה

**ג'ירגה** (בערבית: **جرجا**, תעתיק מדויק: **ג'רג'א**; בקופטית: **ⲑⲁⲣϫⲉ**) היא עיר במחוז סוהאג שבמצרים העליונה (דרום מצרים). היא ממוקמת מימין לנהר הנילוס. בעיר מתגוררים רבים ממאמיני הנצרות הקופטית ומוסלמים. בנוסף לכך, ג'ירגה היא העיר העתיקה ביותר ביבשת אפריקה שמיושבת ברצף (בערך 6,000 שנים).

ג'ירגה הייתה בירת מחוז ג'ירגה עד 1960, אז הועברה הבירה לסוהאג ושמו של המחוז שונה בהתאם. על פי אומדן רשמי מתאריך 1 ביולי 2023, התגוררו בעיר 157,754 בני אדם, וכיום ויש לה תעשיות כלכליות שונות הכוללות תעשיות לייצור סוכרים וקדרות.

## אטימולוגיה

שם העיר מגיע במקור ממצרית קדומה:  (טיגרגט), שמשמעותה "היישוב". ייתכן שזה גם המקור לשם העיר בקופטית: ⲑⲁⲣϫⲉ (תארג'ה). אגיפטולוגים, ביניהם היינריך קרל ברוגש, טוענים כי שם העיר במקור מהמשפט: *"grg miri-amoun Ramessou"*, אשר משמעותו: "המבנה של רעמסס השני". עם זאת, החוקרים ארנסט ווליס באדג' וגאורגוס דארסי מצאו את אותו השם בערים אבידוס ואל באליאנה.

## קישורים חיצוניים

## הערות שוליים

קטגוריה:מצרים: ערים
קנזי ג'ונס הבן

**קנסי ג'ונס הבן** (באנגלית: ****; 10 בדצמבר 1791 – 28 במרץ 1857) היה עורך דין ופוליטיקאי אמריקאי, חבר המפלגה הפדרליסטית ומאוחר יותר חבר המפלגה הוויגית, אשר כיהן כחבר בית הנבחרים של ארצות הברית מועם דלאוור.

## ביוגרפיה
### ראשית חייו והשכלה
ג'ונס נולד ב-10 בדצמבר 1791 בניו קאסל שבדלאוור, והיה בנו של המשפטן והקנצלר של דלאוור קנזי ג'ונס. כשהתבגר, למד לימודים קלאסיים וב-1810 השלים את לימודיו במכללת פרינסטון.

הוא למד משפטים אצל דודו, ניקולס ואן דייק, ובבית הספר למשפטים של ליצ'פילד, התקבל ללשכת עורכי הדין בדלאוור ב-1813 והחל לעסוק בעריכת דין בניו קאסל.

### קריירה
ג'ונס נבחר לקונגרס ה-20 כדי למלא את המושב שהתפנה עקב מינויו של לואיס מקליין לסנאט של ארצות הברית והתפטרותו של מקליין בעקבות כך. הוא נבחר מחדש לקונגרס ה-21 וכיהן בבית הנבחרים של ארצות הברית מ-2 באוקטובר 1827 עד 3 במרץ 1831.

לאחר מות אביו, מונה לתפוס את מקומו כקנצלר דלאוור ב-1832. הוא כיהן בתפקיד זה 25 שנים, עד מותו ב-1857.  הוא גם כיהן כנשיא בית המשפט ליתומים ובית המשפט לטעויות וערעורים.

### חיים אישיים
אשתו הייתה מריה ג'ונס ואמו הייתה ננסי אן ואן דייק ג'ונס, בתו של נשיא דלאוור לשעבר ניקולס ואן דייק. הם היו חברים בכנסייה הפרסביטריאנית בניו קאסל. הוא היה בעל עבדים. 

### מוות ומורשת
ג'ונס מת ב-28 במרץ 1857 במפתיע בניו קאסל שבדלאוור, בזמן כהונתו, ונקבר בבית הקברות הפרסביטריאני בניו קאסל.

נאמר עליו שהיה "קפדן ועמל במידה מסוימת בבחינתו המדוקדקת של שאלות, אך גם היה מהיר במיוחד בקבלת החלטותיו". הוא היה עורך דין ש"יפנה כל תיק לאיזה עיקרון משפטי מסודר, במקום לחפש לתמוך בו על רקע סמכות מקרה בלבד. הוא לא רק בעמל, אלא במצפונית, ביקש לשפוט כל תיק שהוגש כך, אלא גם להסתמך על עקרונות וכללי שוויון מוגדרים היטב." אף על פי כן, הוא "היה מהיר במיוחד בקבלת החלטותיו, ורק לעיתים רחוקות הרשה לקדנציה לעבור בקבלת קביעתו".

## קישורים חיצוניים
*
* 

## הערות שוליים

קטגוריה:אמריקאים ילידי דלאוור
קטגוריה:בוגרי אוניברסיטת פרינסטון
קטגוריה:חברי בית הנבחרים של ארצות הברית מטעם המפלגה הלאומית הרפובליקנית
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:חברי בית הנבחרים של ארצות הברית מדלאוור
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1791
קטגוריה:אמריקאים שנפטרו ב-1857
למת הנגישות

ממוזער|קבוצה קמורה Ω (בצהוב), נקודת שפה Υ, נקודה פנימית Χ, וקו המחבר ביניהן. על פי הלמה, כל הקו (מלבד Υ) מכיל נקודות פנימיות בלבד.|214x214 פיקסליםבאופטימיזציה קמורה, **למת הנגישות** קובעת שכל הנקודות בקטע המחבר נקודה פנימית ונקודת שפה של קבוצה קמורה, למעט נקודת השפה, הן נקודות פנימיות.

הלמה חשובה מכיוון שהיא משמשת להוכחת משפט התמיכה – משפט שעוזר להגיע לתוצאות מרכזיות בתחום, כמו משפט קרוש-קון-טאקר.

## ניסוח פורמלי
תהי \Omega\subseteq\mathbb{R}^n קבוצה קמורה עם פנים ושפה לא ריקים.

יהיו \boldsymbol{x}\in \Omega^{\circ} ו- \boldsymbol{y}\in \partial \Omega, כאשר  \Omega^{\circ} ו-\partial \Omega הם הפנים והשפה של \Omega, בהתאמה.

אז ה"קו החצי פתוח" מ-\boldsymbol{x} ל- \boldsymbol{y} [\boldsymbol{x},\boldsymbol{y}) =\{ \lambda \boldsymbol{x} + (1-\lambda)\boldsymbol{y} \ | \ 0 מכיל אך ורק נקודות פנימיות.

## הוכחה
נקבע נקודה \boldsymbol{z_0} = \lambda_0\boldsymbol{x}+(1-\lambda_0)\boldsymbol{y} מהקטע [\boldsymbol{x},\boldsymbol{y}). נניח \lambda_0 \neq 1 כי אחרת \boldsymbol{z_0} = \boldsymbol{x} וברור שהנקודה בפנים של \Omega.

נתון \boldsymbol{x} \in \Omega^{\circ} ולכן קיים r_0 > 0 המקיים B(\boldsymbol{x},r_0)\subset \Omega^{\circ}.

נגדיר \varphi:\mathbb{R}^n\rightarrow\mathbb{R}^n כך:

\varphi(\boldsymbol{w}) = \frac{1}{1-\lambda_0}[\boldsymbol{z_0} - \lambda_0 \boldsymbol{w}]

נשים לב לשתי תכונות של \varphi:

# \lVert \varphi(\boldsymbol{w}) - \varphi(\boldsymbol{x}) \rVert = \frac{\lambda_0}{1-\lambda_0}\lVert \boldsymbol{w}-\boldsymbol{x} \rVert
# \varphi(\boldsymbol{x}) = \boldsymbol{y}

מהתכונות הנ"ל נסיק ש\varphi יוצרת קשר חח"ע ועל בין B(\boldsymbol{x},r_0) לבין B(\boldsymbol{y},\frac{\lambda_0}{1-\lambda_0} r_0)  .

נתון \boldsymbol{y}\in\bar{\Omega} ולכן הכדור B(\boldsymbol{y},\frac{\lambda_0}{1-\lambda_0} r_0)   נחתך עם \Omega.

יהי \boldsymbol{w}\in B(\boldsymbol{x},r_0) כך ש\varphi(\boldsymbol{w})\in\Omega\cap B(\boldsymbol{y},\frac{\lambda_0}{1-\lambda_0}r_0) .

נשים לב ש\boldsymbol{z_0} = \lambda_0\boldsymbol{w}+(1-\lambda_0)\varphi(\boldsymbol{w}).

נגדיר \psi : \mathbb{R}^n\rightarrow\mathbb{R}^n

\psi(\boldsymbol{u}) = \lambda_0\boldsymbol{u} + (1-\lambda_0)\varphi(\boldsymbol{w})

נשים לב ש:

# \lVert \psi(\boldsymbol{u}) - \psi(\boldsymbol{w}) \rVert = \lambda_0\lVert \boldsymbol{u}-\boldsymbol{w} \rVert
# \psi(\boldsymbol{w}) = \boldsymbol{z_0}

מאחר ש\boldsymbol{w}\in B(\boldsymbol{x},r_0) אז קיים r_1>0 כך שB(\boldsymbol{w},r_1)\subset B(\boldsymbol{x},r_0) \subset \Omega.

כמו קודם, \psi יוצרת קשר חח"ע ועל בין B(\boldsymbol{w},r_1) לבין B(\boldsymbol{z_0}, \lambda_0r_1).

אבל אם \boldsymbol{u}\in B(\boldsymbol{w},r_1) אז \psi(\boldsymbol{u}) \in \Omega (כי \boldsymbol{u} \in \Omega וגם \varphi(\boldsymbol{w}) \in \Omega ו- 0).

כלומר B(\boldsymbol{z_0},\lambda_0r_1) \subset \Omega שזה גורר \boldsymbol{z_0} \in \Omega^{\circ}.

## לקריאה נוספת

קטגוריה:אופטימיזציה רציפה
קטגוריה:למות
ג'ורג' מהון

**ג'ורג' הרמן מהון** (באנגלית: **George Herman Mahon**; 22 בספטמבר 1900 – 19 בנובמבר 1985) היה פוליטיקאי ועורך דין אמריקאי. כאיש המפלגה הדמוקרטית, כיהן 22 קדנציות רצופות כחבר בית הנבחרים של ארצות הברית מטעם טקסס.

## ביוגרפיה
משפחתו של מהון, שנולד ב-22 בספטמבר 1900 ליד היינסוויל שבלואיזיאנה, עברה לטקסס כשהיה ילד. ב-1924 סיים את לימודיו באוניברסיטת הרדין-סימונס באבילין שבטקסס, וב-1925 סיים את בית הספר למשפטים של אוניברסיטת טקסס באוסטין. מהון נבחר לתובע המחוזי של מחוז מיטשל, טקסס, בשנת 1926, וכיהן כתובע מחוז של המחוז השיפוטי ה-32 של טקסס בין השנים 1927 ל-1933.

מהון נבחר לראשונה לבית הנבחרים של ארצות הברית ב-1934. הוא כיהן כציר לכל ועידה לאומית דמוקרטית מ-1936 עד 1964.

מהון הצביע נגד חוקי זכויות האזרח של 1957, 1960, 1964, ו-1968, אשר כוונו לאכיפת זכויות חוקתיות עבור אפרו-אמריקאים ומיעוטים אחרים. הוא גם התנגד לאשרור התיקון ה-24 לחוקת ארצות הברית ולהעברת חוק זכויות ההצבעה משנת 1965, אשר נתן לממשלה הפדרלית פיקוח ואכיפה על נוהלי מדינה המפלים את מצביעי מיעוטים.

הוא כיהן כיו"ר ועדת ההקצאות משנת 1964 ועד פרישתו מבית הנבחרים ב-1979 והיה דיקן בית הנבחרים בשלוש שנותיו האחרונות. מהון מונה גם בפאנל של פרויקט מנהטן.

לאחר שנותיו בבית הנבחרים, נשאר מהון בוושינגטון די. סי. כדי לעבוד עם מכון סמית'סוניאן, שעבורו שימש כאוצר מ-1964 עד 1978.

מהון מת ב-19 בנובמבר 1985 בסן אנג'לו שבטקסס, עקב סיבוכים מניתוח. הוא קבור בבית הקברות לוריין סיטי בלורין, טקסס.

## קישורים חיצוניים

*
* 

## הערות שוליים

קטגוריה:אמריקאים ילידי לואיזיאנה
קטגוריה:בוגרי בית הספר למשפטים באוניברסיטת טקסס באוסטין
קטגוריה:עורכי דין אמריקאים במאה ה-20
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטקסס
קטגוריה:אמריקאים שנולדו ב-1900
קטגוריה:אמריקאים שנפטרו ב-1985